# Coordinadora Gai-Lesbiana de Catalunya

Coordinadora Gai-Lesbiana de Catalunya (CGLC) (1986-2013) va ser una federació d'associacions d'homosexuals, gais i lesbianes, fundada el desembre de 1986 a Barcelona. De la Coordinadora d'Iniciatives Gais, que va reunir la militància que va abandonar per antics militants del Front d'Alliberament Gai de Catalunya (FAGC) que va donar lloc a la creació de federació CGLC.
L'organització s'inscrivia al moviment LGBT que es mobilitza per a normalitzar el fet homosexual i obtenir els drets socials iguals. Des del 1987 es va comprometre en l'acció contra el VIH i la SIDA en crear les assosciacions Stop Sida, que organitza la prevenció i Gais Positius que organitza el suport als seropositus. Com a federació ofereix serveis a les associacions LGBT de Catalunya. Era membre de l'International Lesbian, Gay, Bisexual, Trans and Intersex Association (ILGA). Es considera com la principal impulsora de les reformes legislatives a Catalunya i a l'Estat espanyol.
El seu president honorari va ser Jordi Petit. En formaven part les associacions: Associació Cristiana de Gais i Lesbianes (ACGIL), Pandora, Diversitat & Discapacitat, Gais Positius, el Grup d'Amics Gais (GAG) el Grup Jove i Stop Sida. Al 16è Summit International Award (2010) va obtenir el premi per als mitjans sens ànim de lucre i el premi joventut per a la campanya «Fuck You Sida», considerats com l'Oscar dels premis mundials pel disseny i la comunicació.
La federació es va dissoldre el 4 de desembre del 2013. Com raó va invocar la denegació de finançament públic pel Ministeri de la Sanitat, les retallades i la insuficiència del finançament privat per continuar la iniciativa. Les associacions que constituïen la federació continuen les seves activitats i projectes, sense el paraigües de la Coordinadora.

## Bibliografia

* Prat, Enric. Els moviments socials a la Catalunya contemporània. Barcelona: Edicions Universitat Barcelona, 2004, p. 257 (Col·lecció Els Juliols). ISBN 9788447527908.

## Referències

* ↑ «Lesbiennes et gays en Espagne, de la prison à l'hôtel de ville, parlament de Jordi Petit a la Universitat Lliure de Brussel·les». Universitat Lliure de Brussel·les, 21-01-2008.
* ↑ «La Federació d'Associacions Coordinadora Gai Lesbiana de Catalunya celebra el seu 25è aniversari». Ajuntament de Barcelona - CMLGTBI, 09-05-2011. [Consulta: 10 gener 2016].
* ↑ Prat, 2004, p. 122.
* ↑ Prat, 2004, p. 127.
* ↑ Roigé, Xavier; Garcia, Adela; Mascarell, Mireia. «Models sobre el parentiu i polítiques familiars». A: Antropologia del parentiu: la diversitat cultural de les relacions familiars. Barcelona: caria Editorial,, 1998, p. 334. ISBN 9788474263527.
* ↑ «Doble premio internacional para la Coordinadora Gai-Lesbiana de Catalunya por su campaña “Fuck you sida”» (en castellà). Dos Manzanes, 13-05-2010.
* ↑ «Dissolució Coordinadora LGTB de Catalunya». València: Lambda, 18-12-2013.
* ↑ EFE «Los recortes llevan a la disolución de la coordinadora LGTB de Cataluña» (en castellà). La Vanguardia, 17-12-2013. «Con el cierre de la coordinadora LGTB de Cataluña desaparece una parte importante de la historia reciente de esta comunidad en la defensa de los derechos civiles de las personas homosexuales.»